b"\n_START_ARTICLE_\nJaciment arqueol\xc3\xb2gic de Montaspre\n_START_SECTION_\nDescobriment i hist\xc3\xb2ria de les intervencions arqueol\xc3\xb2giques\n_START_PARAGRAPH_\nDescobert l'any 1967 per \xc2\xa0Miquel Oliva i Prat,l'any 1982 l'Associaci\xc3\xb3 Arqueol\xc3\xb2gica de Girona, hi va recollir tota mena de peces d'ind\xc3\xbastria l\xc3\xadtica, des de c\xc3\xb2dols tallats a petits esclats retocats. Per la poca densitat de material l\xc3\xadtic i la situaci\xc3\xb3 geogr\xc3\xa0fica del conjunt, es proposa que es tracti de petites estacions de pas entre dues zones d'ocupaci\xc3\xb3 paleol\xc3\xadtica important, la Vall Mitja del Ter i la Cubeta de Banyoles.\n_START_SECTION_\nTroballes\n_START_PARAGRAPH_\nFragments de cer\xc3\xa0mica ib\xc3\xa8rica: comunes oxidades i redu\xc3\xafdes, grolleres i algun fragment d'\xc3\xa0mfora de boca plana. \xc2\xa0D'altra banda en tot el vessant sud del Mont Aspre apareixen en superf\xc3\xadcie petites concentracions de material l\xc3\xadtic. Cap d'aquestes concentracions sobrepassa el centenar de peces. El conjunt de materials es compon fonamentalment de petites ascles i alguns c\xc3\xb2dols tallats de quarsita. La t\xc3\xa8cnica de talla \xc3\xa9s centr\xc3\xadpeta i bifacial."